L 228/2
FI
Euroopan unionin virallinen lehti
15.9.2023
(5)
Ilma-aluksen ja maa-aseman välistä viestintää tukevat ATM/ANS-laitteet antavat ilma-aluksille suoria ohjeita, ja nämä laitteet olisi myös sertifioitava.
(6)
Ilmaliikennepalvelu (ATS) käyttää viestintä-, valvonta- ja suunnistuspalveluja suoraan varmistaakseen ilma-alusten turvallisen toiminnan, mutta mainituilla kolmella palvelulla ei ole kattavaa kuvaa liikenteestä eivätkä ne valvo aktiivisesti ilma-alusten porrastusta.
Tästä syystä niiden rooli ei ole niin kriittinen.
Näitä palveluja tukeviin ATM/ ANS-järjestelmiin ja ATM/ANS-rakenneosiin olisi sovellettava kevyempää todentamismenettelyä eli suunnittelun vaatimustenmukaisuusilmoitusta.
(7)
Muihin, vähemmän kriittisiin ATM/ANS-järjestelmiin ja -laitteisiin, jotka tukevat sääpalveluja, ilmailutiedotus­ palveluja, ilmatilan hallintapalveluja ja ilmaliikennevirtojen säätelyä, olisi sovellettava vähiten tiukkaa todentamisme­ nettelyä eli vaatimustenmukaisuusvakuutusta.
(8)
ATM/ANS-järjestelmien ja ATM/ANS-rakenneosien kriittisyydestä voidaan päättää muillakin perusteilla kuin niiden tukemien palvelujen ja toimintojen turvallisuusriskien johtotason valvonnalla.
(9)
Sen vuoksi olisi vahvistettava seuraavat kolme erilaista vaatimustasoa ja yksityiskohtaiset eritelmät: i) viraston antama sertifiointi, joka on kaikkein tiukin taso; ii) ATM/ANS-laitteiden suunnitteluun tai tuotantoon osallistuvan hyväksytyn organisaation ilmoitus, joka on keskitaso; ja iii) vaatimustenmukaisuusvakuutus siltä ATM/ANSpalvelujen tarjoajalta, joka sisällyttää ATM/ANS-laitteet funktionaaliseen järjestelmäänsä, sellaisena kuin se määritellään komission täytäntöönpanoasetuksessa (EU) 2017/373 (2), taikka ATM/ANS-laitteiden suunnitteluun tai tuotantoon osallistuvalta hyväksytyltä organisaatiolta ATM/ANS-palvelujen tarjoajan pyynnöstä.
(10)
Euroopan unionin avaruusohjelmavirastolle (EUSPA) on Euroopan parlamentin ja neuvoston asetuksen (EU) 2021/696 (3) 29 artiklan 2 kohdan a alakohdan mukaisesti annettu tehtäväksi hallinnoida Euroopan geostatio­ naarista navigointilisäjärjestelmää (EGNOS), mukaan lukien EGNOSin käyttö, joka kattaa muun muassa sertifiointija standardointitoimien tukemisen.
(11)
Asetuksen (EU) 2021/696 mukaan EGNOS-järjestelmän ja sen laitteiden suunnittelusta vastaavat sekä EUSPA että Euroopan avaruusjärjestö (ESA).
Viraston olisi valvottava EGNOS-laitteiden suunnittelun vaatimustenmukaisuusil­ moituksia EUSPAn kanssa tehtävien erityisjärjestelyjen mukaisesti.
Näiden järjestelyjen on katettava tekniset, hallinnolliset ja taloudelliset näkökohdat, kuten vaatimus kuulla EUSPAa yksityiskohtaisten eritelmien laatimisesta, EASAn suorittama EGNOS-järjestelmän suunnittelun vaatimustenmukaisuusilmoitusten valvonta sekä tiedonvaihto molempien tahojen välillä Kansainvälisen siviili-ilmailujärjestön (ICAO) standardien ja suositeltujen käytäntöjen (SARPS) noudattamisesta.
Näillä järjestelyillä on varmistettava tämän asetuksen vaatimuksia vastaava turvallisuuden ja yhteentoimivuuden taso.
(2) Komission täytäntöönpanoasetus (EU) 2017/373, annettu 1 päivänä maaliskuuta 2017, ilmaliikenteen hallinta- ja lennonvarmistus­ palvelujen sekä muiden ilmaliikenteen hallintaverkon toimintojen palveluntarjoajia koskevista yhteisistä vaatimuksista ja näiden palveluntarjoajien valvonnasta, asetuksen (EY) N:o 482/2008 sekä täytäntöönpanoasetusten (EU) N:o 1034/2011, (EU) N:o 1035/2011 ja (EU) 2016/1377 kumoamisesta ja asetuksen (EU) N:o 677/2011 muuttamisesta (EUVL L 62, 8.3.2017, s. 1).
(3) Euroopan parlamentin ja neuvoston asetus (EU) 2021/696, annettu 28 päivänä huhtikuuta 2021, unionin avaruusohjelman ja Euroopan unionin avaruusohjelmaviraston perustamisesta sekä asetusten (EU) N:o 912/2010, (EU) N:o 1285/2013 ja (EU) N:o 377/2014 ja päätöksen N:o 541/2014/EU kumoamisesta (EUVL L 170, 12.5.2021, s. 69).